

Informații privind cazarea studenților în anul universitar 2026-2027
Cazarea studenților este asigurată în Complexul Studențesc ”Tudor VLADIMIRESCU”
În anul universitar 2026-2027, cazările se vor desfășura online, fără ca studenții să ia legătura fizic cu Prodecanul Facultății de Mecanică.
Toți studenții TUIASI care doresc cazare sunt rugați să completeze formularul de cazare online accesibil la începutul lunii septembrie 2026 pe site-ul Direcției Servicii Studențești (https://campus.tuiasi.ro/ ), cu termen stabilit atunci, prin care își manifestă intenția de cazare în cămin. Datele introduse vor fi confruntate cu cele de la secretariatele facultăților (Atenție la corectitudinea informațiilor pe care le completați!). În cazul în care nu veți completa formularul, vom considera că NU AVEȚI NEVOIE DE CAZARE în anul universitar 2026-2027.
Începând cu data de 22 septembrie (excepție fac studenții familiști și doctoranzii), după efectuarea procedurii de verificare a eligibilității și a situației școlare, studenții vor primi prin email sau telefon (cel mai probabil în a doua parte a zilei) informații despre căminul și camera în care vor locui în noul an universitar, respectiv data la care vor fi programați pentru a se prezenta la administrația căminului să ridice cheile camerei și să completeze contractul de cazare.
Pentru o bună desfăsurarea a procesului de cazare vă rugăm să NU vă prezentați la facultate sau cămin fără să primiți pe mail informații referitoare la caminul în care ați fost repartizați. DATELE DIN CALENDAR SUNT ORIENTATIVE, în perioda respectivă veți primi pe mail toate informațiile.
Respectarea datei la care sunteți anunțați de comisia de admitere să vă prezentați la administrația căminului este foarte importantă existând riscul de pierdere a locului de cazare.
Singurele surse oficiale în ceea ce privește informațiile despre cazare vor veni de pe adresa de mail oficială pe care o folosește comisia de cazare cazaremeciasi@groups.tuiasi.ro sau pe site-ul oficial al facultății: https://mec.tuiasi.ro                 . 
Notă! Orice e-mail trimis la o altă adresă în afară de cea oficială, nu va fi luat în considerare!
Calendarul Cazărilor prezentat mai jos, are rol consultativ, datele prezentate fiind orientative, asta însemnând că pot fi ușor decalate zilele. Din cauza numărului foarte mare de studenți pe care trebuie să îi cazăm vă rugăm să fiți cooperanți pentru fluidizarea procesului de cazare și să răspundeți la email sau telefon, chiar dacă veți fi contactați și la ore mai târzii.














CALENDARUL CAZĂRILOR
an univ. 2026-2027 – Facultatea de Mecanică. 
	Data
	Anul de studiu

	21.09.2026
	Studenții căsătoriți, doctoranzi

	22.09.2026
	Studenții admiși la buget în anul I licență

	23.09.2026
	Studenții admiși la buget în anul I la master  Studenți ce vor trece în anul II master (la buget)

	24.09.2026
	Studenții care vor trece în anul IV licență (la buget)

	25.09.2026
	Studenții care vor trece în anii II, III (la buget)

	26-27.09.2026
	Studenții care vor trece în anii II, III și IV licență (la buget) cu restanțe – în limita locurilor disponibile

	28.09.2026
	Studenții care vor trece în anii II, III și IV licență, masteranzi (cu taxă) – în limita locurilor disponibile


Cazarea studenților se face în ordinea descrescătoare a mediilor  și respectiv în funcție de numărul cumulat de restanțe (începând cu cele din anul I de studii).
Observații:
La cazare studenții vor avea asupra lor următoarele:
1. act de identitate, în original și copie;
2. patru fotografii tip buletin (3/4), dintre care trei pentru contractul de închiriere şi una pentru legitimația de cămin;
3. aviz epidemiologic eliberat de către medicul de familie sau de către medicul de la cabinetele medicale existente în complexele studențești;
4. copie după certificatul de naștere;
5. copie după certificatul de căsătorie (acolo unde este cazul);
6. extras de cont cu numele studentului (pentru studenții din anul I din Republica Moldova, extrasul de cont poate fi prezentat până cel târziu la sfârșitul lunii octombrie).
7. documentele suplimentare în original pentru studenții căsătoriți– documente ce au fost transmise scanat, prin email, la facultate – copie după certificatul de căsătorie, adeverinţă de student pentru soţul / soţia de la altă universitate de stat în care se va specifica dacă urmează cursuri la buget sau taxă – dacă este cazul, copie după certificatul de naştere al copilului – dacă este cazul.
8. documente suplimentare justificative, în original pentru studenții care pot beneficia de cazare gratuită – documente ce au fost transmise scanat (grupate într-un singur fișier PDF care poartă numele studentului), prin email, pe adresa cazaremeciasi@groups.tuiasi.ro. Documentele vor fi prezentate fizic la cazare.
Informații suplimentare despre Campusul  universitar ”Tudor VLADIMIRESDCU„  găsiți pe pagina web:  https://campus.tuiasi.ro/
documente suplimentare în original pentru studenții ce pot beneficia de cazare gratuită 
	Nr. crt.
	Categorie
	Limită de vârstă
	Documente doveditoare
	Bază legală

	1.
	Copiii personalului aflat în activitate în sistemul de învățământ
	• 26 de ani împliniți la data înregistrării cererii de cazare pentru studenții din ciclurile de studii de licență și master.  
• 30 de ani împliniți la data înregistrării cererii de cazare pentru studenții din ciclul de studii de doctorat.
	• Adeverinţă de salariat a părintelui vizată de inspectoratul şcolar din teritoriu din care să reiasă că în anul şcolar în curs este în activitate
• Copie după certificatul de naștere al studentului
	• Art. 128, alin. 21, din Legea Învățământului Superior nr. 199/04.07.2023
 

	2.
	Copiii personalului pensionat din sistemul de învățământ
	• 26 de ani împliniți la data înregistrării cererii de cazare pentru studenții din ciclurile de studii de licență și master.  
• 30 de ani împliniți la data înregistrării cererii de cazare pentru studenții din ciclul de studii de doctorat.
	• Copie după decizia de pensionare
• Copie după certificatul de naștere al studentului
	• Art. 128, alin. 22, din Legea Învățământului Superior nr. 199/04.07.2023
 

	3.
	Copiii cu unul sau ambii părinți decedați, precum și copiii din familii monoparentale
	• 26 de ani împliniți la data înregistrării cererii de cazare pentru studenții din ciclurile de studii de licență și master.  
• 30 de ani împliniți la data înregistrării cererii de cazare pentru studenții din ciclul de studii de doctorat.
	• Copie după certificatul de deces
• Copie după certificatul de naștere al studentului
 
Studenții ce provin din familii monoparentale trebuie să prezinte documentele stipulate mai jos
	• Art. 128, alin. 23, din Legea Învățământului Superior nr. 199/04.07.2023
• Art. 2-4 din Legea nr. 277 din 24 decembrie 2010 pentru studenții ce provin din familii monoparentale

	4.
	Studenții din grupurile defavorizate definite conform Legii asistenței sociale nr. 292/2011
	Nu este cazul
	•Adeverinţă eliberată de instituţia respectivă
	• Art. 128, alin. 24, din Legea Învățământului Superior nr. 199/04.07.2023

	5.
	Studenții străini fără plata taxelor de școlarizare, bursieri ai statului român, sau fără bursă
	Nu este cazul
	• Nu este cazul - sunt deja înregistrați în baza de date a universității
	• art. 2 alin. (1) şi (2) din Hotărârea Guvernului nr. 844/2008;
• Ordinul Ministrului Educației Naționale nr. 3130/05.02.2019;

	6.
	Studenții cu dizabilități și însoțitorii acestora (dacă este cazul)
	Nu este cazul
	• Certificat medical
	• Ordinul Ministrului Educației Naționale nr. 3130/05.02.2019;



Documente necesare pentru acordarea de gratuitate la cazare studenților ce fac parte din familii monoparentale 
Pentru acordarea de gratuitate studenților ce fac parte din familii monoparentale pentru anul universitar 2026-2027, documentele solicitate sunt:
-   	cererea studentului – model cerere;
-   	copie a cărții de identitate a studentului;
-   	copie a certificatului de naștere pentru student;
-   	copie a cărții de identitate pentru părintele care are în întreținere studentul;
-   	documente suplimentare funcție de situațiile la care se încadrează conform lit. a-g;
În conformitate cu art. 2-4 din Legea nr. 277 din 24 decembrie 2010 privind alocația pentru susținerea familiei: „Sintagma „familie monoparentală” desemnează familia formată din persoana singură şi copilul/copiii aflat/aflaţi în întreţinere, de până la 26 de ani (dacă urmează o formă de învăţământ superior), şi care locuiesc şi gospodăresc împreună.”
Prin „persoană singură din familia monoparentală” se înţelege persoana care se află în una dintre următoarele situaţii:
a. este necăsătorită;
b. este văduvă și nu s-a recăsătorit;
c. este divorţată și nu s-a recăsătorit;
d. al/a cărei soţ/soţie este declarat/declarată dispărut/dispărută prin hotărâre judecătorească;
e. al/a cărei soţ/soţie se află în una dintre situaţiile prevăzute la art. 178 lit. c) sau d) din Legea nr. 287/2009 privind Codul civil, republicată, cu modificările şi completările ulterioare;
f. al/a cărei soţ/soţie este arestat/arestată preventiv pe o perioadă mai mare de 30 de zile sau execută o pedeapsă privativă de libertate şi nu participă la întreţinerea copiilor;
g. a fost numită tutore sau i s-au încredinţat ori dat în plasament unul sau mai mulţi copii şi se află în una dintre situaţiile prevăzute la lit. a)-e).
Documente justificative
	Situație
	Documente solicitate

	a)este necăsătorită
	· declarație notarială a părintelui care are studentul în întreținere prin care declară fără echivoc că nu este căsătorit și că își crește singur/ă fiica/fiul.

	b)este văduvă 
	· certificat de deces;

	c)este divorţată
	· certificat/hotărâre judecătorească de divorț;
· declarație notarială a părintelui care are studentul în întreținere prin care declară fără echivoc că nu este recăsătorit și că își crește singur/ă fiica/fiul.

	d)al/a cărei soţ/soţie este declarat/declarată dispărut/dispărută prin hotărâre judecătorească
	· hotărâre judecătorească;
· declarație notarială a părintelui care are studentul în întreținere prin care declară fără echivoc că nu este recăsătorit și că își crește singur/ă fiica/fiul.

	e)al/a cărei soţ/soţie se află în una dintre situaţiile prevăzute la art. 178 lit. c) sau d) din Legea nr. 287/2009 privind Codul civil, republicată, cu modificările şi completările ulterioare;
	· hotărâre judecătorească (instanța de tutelă);

	f)al/a cărei soţ/soţie este arestat/arestată preventiv pe o perioadă mai mare de 30 de zile sau execută o pedeapsă privativă de libertate şi nu participă la întreţinerea copiilor;
	· hotărâre judecătorească;
· declarație notarială a părintelui care are studentul în întreținere prin care declară fără echivoc că părintele arestat sau încarcerat nu participă la întreținerea copiilor.

	g)a fost numită tutore sau i s-au încredinţat ori dat în plasament unul sau mai mulţi copii şi se află în una dintre situaţiile prevăzute la lit. a)-e).
	· hotărâre judecătorească (decizie comisie, etc).  
 


Toate aceste documente justificative pentru gratuitate trebuie trimise din timp pe mail (cazaremeciasi@groups.tuiasi.ro) către comisia de cazare pentru analiză! 
FOARTE IMPORTANT!!! Fișierele care atestă gratuitatea se vor scana într-un singur document PDF redenumit Nume_Prenume (Numele și prenumele studentului aflat în cauză)
NOTĂ!! Fișierele care NU sunt trimise sub această formă nu vor fi luate în considerare!         
